Jernej Sekolec, slovenski član Arbitražnog suda u Haagu podnio je ostavku, a ponudila ju je i slovenska zastupnica Simona Drenik, RTV Slovenija i 24ur.com.

Predsjednika Arbitražnog suda Gilberta Guillaumea Sekolec je pismeno obavijestio da odstupa s dužnosti slovenskog člana suda. Sa suda su poručili da Slovenija ima 15 dana da mu pronađe zamjenu.

A ostavku je ponudila i Simona Drenik, slovenska zastupnica.

Taj potez je, prema pisanju RTV Slovenije, očekivao slovenski premijer Miro Cerar koji je uoči sjednice vlade kazao da su razgovori Sekolca i slovenske zastupnice pred sudom Simone Drenik bili neprimjereni pa očekuje da oboje preuzmu odgovornost.

Ostavke su uslijedile samo dan nakon što je Večernji list objavio audiosnimku razgovora slovenskog člana Arbitražnog suda Jerneja Sekoleca i slovenske zastupnice pred sudom Simone Drenik iz ministarstva vanjskih poslova u kojima se vidi kako joj je Sekolec prenosio detalje iz povjerljive diskusije predsjednika suda Gilberta Guillaumea i ostalih arbitara.

Jernej Sekolec (prvi slijeva) bio je ravnatelj Odjela za međunarodno gospodarsko pravo UN-a i tajnik Povjerenstva za međunarodno trgovinsko pravo

Inače, slovenski premijer Cerar komentirao je kako ni on ni slovenska vlada nisu bili upoznati s njihovim razgovorima te je, kako prenose slovenski mediji, očito da netko tko je povezan s hrvatskom stranom upotrebljava špijunske metode kako bi se utjecalo na arbitražu.

– To je nevjerojatno – kazao je Cerar i dodao kako sud nastavlja s radom te će Slovenija zamijeniti Sekolca novim arbitrom.

Premijer Miro Cerar najavio je sjednicu parlamentarnog odbora za kontrolu obavještajnih službi koja će se održati poslijepodne, a iz oporbe se sve češće čuje da zbog ovog skandala ostavku moraju dati i premijer i ministar vanjskih poslova Karl Erjavec, analiziraju slovenski mediji.

OVDJE POSLUŠAJTE PRVI DIO SNIMKE RAZGOVORA

OVDJE POSLUŠAJTE DRUGI DIO

OVDJE POSLUŠAJTE TREĆI DIO

(Preuzimanje audio snimke bez dopuštenja Večernjeg lista najstrože je zabranjeno!)

>> Slovenska stručnjakinja: Šokirana sam! Vjerojatno je da su pravila arbitraže bila kršena

>> EKSKLUZIVNO Donosimo audiosnimku razgovora arbitra i slovenske predstavnice! Poslušajte!

>> Pusić: Razmišljamo i o izlasku iz arbitražnog postupka!